BGRIM ศักยภาพธุรกิจแข็งแกร่ง-ขยายกำลังการผลิตต่อเนื่องถึงปี65แนะซื้อเป้า 33.50 บ.
BGRIM ศักยภาพธุรกิจแข็งแกร่ง-ขยายกำลังการผลิตต่อเนื่องถึงปี65แนะซื้อเป้า 33.50 บ.
1 ก.พ. 2562

บล.ไอร่า ระบุในบทวิเคราห์วันนี้(1ก.พ.)ว่า บริษัท บี.กริม เพาเวอร์ จำกัด (มหาชน) หรือ BGRIM หลัง มติ กพช. ให้ SPP ระบบ Cogeneration ที่สิ้นสุดอายุสัญญาตั้งแต่ปี’59 – 68 ได้รับการต่ออายุสัญญาหรือก่อสร้างโรงไฟฟ้าใหม่ โดยให้ใช้เชื้อเพลิงตามสัญญาเดิม และได้รับอัตรารับซื้อไฟฟ้าสอดคล้องกับประเภทเชื้อเพลิง ในส่วนของ BGRIM มีจำนวน 3 โรง คาดจะก่อสร้างใหม่พร้อมจ่ายไฟเข้าระบบได้ทันในปี’ 65 ซึ่งการต่อสัญญาครั้งนี้จะทำให้รายได้จากโรงไฟฟ้าดังกล่าวมีความมั่นคงไปอีก 25 ปี ตามอายุสัญญา
คาดกำลังการผลิตปลายปี’61 อยู่ที่ 1,217 MWeq จากการเปิดดำเนินงานโรงไฟฟ้า (1) Solar 7 แห่ง รวม 31 MW และ (2) ABPR3-5 รวม 399 MW เป็นต้น และคาดเพิ่มขึ้นเป็น 2,112 MW ในปี’65 หรือคิดเป็น CAGR (ปี’61 – 65) อยู่ที่ 14.5% โดยส่วนใหญ่เปิดดำเนินงานในปี’62 ได้แก่ (1) โรงไฟฟ้าพลังแสงอาทิตย์ Xuan Cau  420 MW โดย BGRIM ถือหุ้น 55% (2) โรงไฟฟ้าพลังแสงอาทิตย์ 257 MW โดย BGRIM ถือหุ้น 80% ที่ประเทศเวียดนาม และ (3) การขยายกำลังการผลิตโรงไฟฟ้า ABP1 จำนวน 166 MW ในประเทศไทย
BGRIM มีศักยภาพที่จะขยายธุรกิจไปยังประเทศต่างๆ ผ่านเครือข่ายที่แข็งแกร่ง โดยประเทศที่อยู่ระหว่างพิจารณา เช่น มาเลเซีย กัมพูชา เวียดนาม ฟิลิปปินส์ ไต้หวัน และเกาหลี เป็นต้น  ประเมินราคาเป้าหมายที่ 33.50 บาท